section_heading: Bitka za Košare
paragraph_text: Napadna operacija OVK počela je 9. travnja 1999. godine, kada je 138. brigada OVK uz topničku podršku iz Albanije istjerala pripadnike 53. granične bojne VJ s dominantnih vrhova Rasa e Koshares i Maja glava, čime su uspostavili kontrolu nad karaulom Košare koja se nalazila podno njih. Samim time napravili su i klin dubine nekoliko kilometara u jugoslavenskom teritoriju. Jugoslavenski graničari, kojima su u pojačanje stigli pripadnici 125. motorizirane brigade, povukli su se na rezervne položaje pa je linija fronta uskoro stabilizirana.lijevo|mini|300px|Napad OVK prema Košarama Idućih tjedana, jugoslavenske snage u borbe su uvele pripadnike 72. specijalne i 63. padobranske brigade VJ, nakon čega su počeli pokretati protunapade. Njihova nastupanja ometali su zračni napadi NATO-a, koji su čini se, bili donekle koordinirani s operacijama OVK, ali ne i potpuno jer je 22. travnja NATO greškom bombardirao položaje OVK na Košarama.<ref> Pješačke borbe na ovom dijelu granice trajale su sve do povlačenja VJ s Kosova u lipnju 1999.